OnePlus 7-læk bekræfter popop-kamera

Med både Galaxy S10’erne og Huawei P30’erne ude i det åbne, kan vi se frem til den næste store Android-mobiltelefon OnePlus 7, der forventes lanceret inden for den næste måneds tid. Nu bekræfter lækkede billeder af covers fra SlashLeaks rygterne om, at det næste OnePlus-flagskib er udstyret med et popop-kamera, der skal sikre, at skærmen ikke brydes af en notch eller et hul.

De nye billeder bekræfter også, at OnePlus 7 får en tre-kamera-opsætning på bagsiden, en rund blitz og et femte “hul” der kunne være et laser til at måle dybden i motivet. Det ser også ud til, at telefonen får en alert slider og en powerknap på højre side, samt volumenknapper på venstre side af telefonen.

Bunden af coveret viser, at der er udskæringer til et USB-C-stik og til en højttaler. Til gengæld er der ikke udskæring til fingeraftrykslæser, så 7’eren får sandsynligvis scanneren integreret i skærmen ligesom OnePlus 6T.

Tidligere rygter hævde at OnePlus 7 vil ankomme i tre farvevarianter (sort/gul, sort/lilla og Cyan/grå). Det hævdes at telefonen vil være udrustet med en 6,5 tommer stor skærm og drives af en Snapdragon 855-processor. Det er allerede afsløret af Pete Lau, at den nye topmodel ikke vil have trådløs opladning.

Vi forventer at OnePlus 7 præsenteres seneste i slutningen af april.

OnePlus 7-læk bekræfter popop-kamera